[{"text_idx": "#000015", "text": "Kuressaare muusikakool alustas renoveeritud majas"}, {"text_idx": "#000016", "text": "Kuressaare muusikakooli kasvandikud vo\u0303tsid uue o\u0303ppeaasta vastu 2. septembril va\u0308rskelt renoveeritud koolimajas. 17 miljonit krooni maksma la\u0308inud muusikakooli renoveerimisto\u0308o\u0308de ka\u0308igus sai koolimaja ta\u0308ielikult va\u0308rske ilme, va\u0308lja ehitati koolimaja teine korrus ning keldrikorrusele rajati helistuudio."}, {"text_idx": "#000017", "text": "Vanast koolimajast on sa\u0308linud vaid ruumipaigutus, mis igaku\u0308lgselt uue lahenduse saanud. Renoveerimise ka\u0308igus vahetati va\u0308lja koolimaja po\u0303randad, aknad ja uksed ning seina pandi korralikud heli isoleerivad plaadid. Samuti on muusikakoolis nu\u0308u\u0308d lift liikumispuudega inimestele. Va\u0308lja ehitati muusikakooli teine korrus, kus on nu\u0308u\u0308dsest avar puhkeruum o\u0303pilastele, muusikakuulamise tuba, harjutamisruumid, pilliladu ja arvutiklass. Samuti ehitati teisel korrusel va\u0308lja uus 66-istekohaline kammersaal. Keldrikorrusele rajati aga helistuudio koos trummi- ja jazziklassiga."}, {"text_idx": "#000019", "text": "Linnapea Urve Tiiduse so\u0303nul uuendatakse ta\u0308navu veel teisigi Kuressaarele olulisi hooneid. \u201eKuu aja pa\u0308rast valmib ta\u0308iesti uus suur lasteaed enam kui 200 lapsele. Uus rannahoone ro\u0303o\u0303mustas juba juulis kuressaarlasi ja turiste, Raekoja I korrus hiilgab va\u0308rskendatud keskaegses ilus,\u201c so\u0303nas linnapea. Urve Tiiduse kinnitusel on Kuressaare va\u0308lisrahastust kokku saanud u\u0308le 50 miljoni krooni ning linnapoolne kaasfinantseering on tehtud linna eelarvest. \u201eKuressaare on u\u0308ks kohalikke omavalitsusi, kes on saanud mitmel aastal hakkama riigipoolse abirahata tasandusfondist. Tuua iga eelarve krooniga juurde 12 krooni programmidest \u2013 see on igati hea tulemus,\u201c tunnistas linnapea."}, {"text_idx": "#000020", "text": "Kuressaare muusikakooli ehitusto\u0308id teostas AS EBC Ehitus. To\u0308o\u0308de maksumuseks kujunes 17 181 686 krooni. Linna omafinantseeringuks oli 2 181 686 krooni. Muusikakool renoveeriti Euroopa Liidu \u201eAvatud noortekeskuse, teavitamis- ja no\u0303ustamiskeskuste ning huvikoolide infrastruktuuri kaasajastamise\u201c meetme toel. Lisaks eraldas haridus- ja teadusministeerium muusikakoolile pool miljonit krooni uute toolide ja laudade ostmiseks ning helistuudo sisustamiseks tehnikaga."}]